CELEX: C2006/086/71
Language: fi
Date: 2006-04-08 00:00:00
Title: Asia T-35/06: Kanne  30.1.2006  — Honig-Verband v. Euroopan yhteisöjen komissio

8.4.2006   
            
            
               FI
            
            
               Euroopan unionin virallinen lehti
            
            
               C 86/35
            
         Kanne 30.1.2006 — Honig-Verband v. Euroopan yhteisöjen komissio
   (Asia T-35/06)
   (2006/C 86/71)
   Oikeudenkäyntikieli: saksa
   Asianosaiset
   
      Kantaja: Honig-Verband (Hampuri, Saksa) (edustajat: Rechtsanwalt M. Hagenmeyer ja Rechtsanwalt T. Teufer)
   
      Vastaaja: Euroopan yhteisöjen komissio
   Vaatimukset
   
               —
            
            
               nimityksen kirjaamisesta suojattujen alkuperänimitysten ja suojattujen maantieteellisten merkintöjen rekisteriin annetun asetuksen (EY) N:o 2400/96 liitteen täydentämisestä (Miel de Provence) (SMM) 14 päivänä marraskuuta 2005 annettu komission asetus (EY) N:o 1854/2005 on kumottava
            
         
               —
            
            
               Euroopan yhteisöjen komissio on velvoitettava korvaamaan oikeudenkäyntikulut.
            
         Oikeudelliset perusteet ja pääasialliset perustelut
   Kantaja riitauttaa asetuksen (EY) N:o 1854/2005 (1), jolla lisättiin merkintä ”Miel de Provence” asetuksen N:o 2400/96 (2) liitteeseen suojattuna maantieteellisenä merkintänä (SMM). Ennen asetuksen N:o 1854/2005 antamista kantaja oli vastustanut toimivaltaisessa saksalaissa viranomaisessa nimityksen ”Miel de Provence” rekisteröintihakemusta.
   Kantaja vetoaa kanteensa tueksi kolmeen kanneperusteeseen.
   Ensinnäkin riidanalainen asetus on kumottava, koska se on ristiriidassa direktiivissä 2001/110/EY (3) olevien hunajan alkuperää koskevien tyhjentävien erityissäännösten kanssa. Vastaajan antama asetus muodostaa lisäksi kohtuuttoman rajoituksen tavaroiden vapaaseen liikkuvuuteen EY 28 artiklassa tarkoitetussa merkityksessä.
   Toiseksi kantaja perustelee kannettaan sillä, että riidanalainen asetus on ristiriidassa asetuksen (ETY) N:o 2081/92 (4) kanssa. Kantaja vetoaa tässä yhteydessä mainitun asetuksen 2 ja 4 artiklan sekä 7 artiklan 4 kohdan toisen luetelmakohdan rikkomiseen.
   Kolmanneksi kantaja väittää, että asetus N:o 1854/2005 on annettu virheellisessä menettelyssä. Vastaaja ei ole ottanut riittävästi huomioon esitettyjä väitteitä, jotka perustuivat olemassa olevalle nimitykselle aiheutuvaan taloudelliseen vahinkoon.
   
      (1)  Nimityksen kirjaamisesta suojattujen alkuperänimitysten ja suojattujen maantieteellisten merkintöjen rekisteriin annetun asetuksen (EY) N:o 2400/96 liitteen täydentämisestä (Miel de Provence) (SMM) 14 päivänä marraskuuta 2005 annettu komission asetus (EY) N:o 1854/2005.
   
      (2)  Tiettyjen nimitysten kirjaamisesta maataloustuotteiden ja elintarvikkeiden maantieteellisten merkintöjen ja alkuperänimitysten suojasta annetussa neuvoston asetuksessa (ETY) N:o 2081/92 säädettyyn ”Suojattujen alkuperänimitysten ja suojattujen maantieteellisten merkintöjen rekisteriin”17 päivänä joulukuuta 1996 annettu komission asetus (EY) N:o 2400/96.
   
      (3)  Hunajasta 20.12.2001 annettu neuvoston direktiivi 2001/110/EY.
   
      (4)  Maataloustuotteiden ja elintarvikkeiden maantieteellisten merkintöjen ja alkuperänimitysten suojasta 14 päivänä heinäkuuta 1992 annettu neuvoston asetus (ETY) N:o 2081/92.